open-index/open-wikipedia-markdown huggingface dataset:
Summer in Paradise

***Summer in Paradise*** er det 27. studioalbumet fra The Beach Boys, utgitt i august 1992. Albumet var opprinnelig tenkt å være et Mike Love-soloalbum, og er det eneste fra bandet der Brian Wilson ikke medvirker med noe. Det er også det siste The Beach Boys-albumet som inneholder nyproduserte sanger. Albumet inneholder sju nye sanger, to nyinnspilte versjoner av gamle The Beach Boys-sanger, «Surfin'» og «Forever», to coverlåter, «Hot Fun in the Summertime» og «Remember (Walking in the Sand)», samt en coverlåt med ny tekst av Mike Love, «Under the Boardwalk».

Albumet ble dårlig mottatt av både kritikere og publikum, og solgte omkring 10&nbsp;000 eksemplarer i USA. *Summer in Paradise* ble ikke trykket opp igjen etter de to første opplagene, og er derfor blitt et ettertraktet samleobjekt.

## Sporliste
#«Hot Fun in the Summertime» (Sylvester Stewart) – 3:28 
#«Surfin'» (Mike Love, Brian Wilson) – 3:44 
#«Summer of Love» (M. Love, Terry Melcher) – 2:50 
#«Island Fever» (M. Love, T. Melcher) – 3:26 
#«Still Surfin'» (M. Love, T. Melcher) – 4:02 
#«Slow Summer Dancin' (One Summer Night)» (Bruce Johnston, Danny Webb) – 3:23 
#«Strange Things Happen» (M. Love, T. Melcher) – 4:43 
#«Remember (Walking in the Sand)» (Shadow Morton) – 3:29 
#«Lahaina Aloha» (M. Love, T. Melcher) – 3:43 
#«Under the Boardwalk» (M. Love, Arthur Resnick, Kenny Young) – 4:06 
#«Summer in Paradise» (Craig Fall, M. Love, T. Melcher) – 3:51 
#«Forever» (Gregg Jakobson, Dennis Wilson) – 3:03

## Personell
*Carl Wilson – vokal
*Mike Love – vokal
*Al Jardine – vokal
*Bruce Johnston – keyboard, vokal
**Andre medvirkende**
*Van Dyke Parks – trekkspill, keyboard
*Roger McGuinn – Rickenbacker 12-strenger-gitar
*Rod Clark – bass
*Craig Fall – gitar, mandolin, keyboardbass
*Danny Kortchmar – gitar
*Terry Melcher – keyboard, vokal
*Sammy Merendino – trommer
*Adrian Baker – vokal
*Sal Marullo – conga
*Joel Peskin – saksofon
*Richard Titus – keyboard, keyboardprogrammering
*Keith Wechsler – keyboard, trommer
*John Weston – pedal steelgitar
*John Stamos – vokal
*Adam Jardine – vokal

## Eksterne lenker
*
Tolver-sekten

**Tolver-sekten** eller **imamittisk sjiaislam** (arabisk: اثنا عشرية‎; *Athnā‘ashariyyah* eller *Ithnā‘ashariyyah*) er den største retningen innenfor sjiaislam. Tilhengere av imamittisk sjia kalles *tolvere*, som kommer fra troen på at det var tolv rettmessige ledere; «de tolv imamer» (se under) og på troen om at Mahdien kommer til å være den tilbakevendte Tolvte imam, Muhammad al-Mahdi, som forsvant som ung og som tolverne mener fortsatt gjemmer seg. 

Tolverne har mange felles prinsipper med andre sjiitter og relaterte sekter, slik som troen på imamer, men de to andre store sjiaretningene, ismailittene og zaydiene, tror at det et mindre antall imamer og at rekkefølgen på disse var forskjellig.

I dag finnes tolverne hovedsakelig i Iran, Aserbajdsjan, Bahrain, Irak og Libanon. Alevier i Tyrkia regner seg også som tolvere, men har svært avvikende tro i forhold til de fleste andre tolversjiittene. Tolvertilhengere utgjør også store minoriteter i India, Pakistan, Afghanistan, Kuwait og Saudi-Arabia.

## De tolv imamer
I den sjiaislamske tolvskolen anerkjennes følgende imamer som åndelige ledere:

#Ali ibn Abi Talib (død 661)
#Hasan ibn Ali (død 669)
#Husayn ibn Ali (død 680)
#Ali ibn Husayn, Zayn al-Abidin (død 714)
#Muhammad al-Baqir (død 733)
#Jafar al-Sadiq (død 765)
#Musa al-Kazim (død 799)
#Ali al-Ridah/Ali Reza (død 818)
#Muhammad al-Taqi (død 835)
#Ali al-Naqi (død 868)
#Hasan al-Askari (død 874)
#Muhammad al-Mahdi
Walter Crane

**Walter Crane** (født 15. august 1845 i Liverpool, død 14. mars 1915 i Horsham i West Sussex) var en engelsk billedkunstner og illustratør. Han lagde malerier, illustrasjoner, barnebøker, karamiske fliser og ulike typer dekorativ kunst. Walter Crane var sosialist og aktiv i Arts and Crafts-bevegelsen. 

Walter Crane regnes som den mest produktive og innflytelsesrike barnebokillustratøren i sin generasjon sammen med Randolph Caldecott og Kate Greenaway. Illustrasjonene hans var vakre, fargerike og detaljerte i samtidas dekorative og romantiske stil. Motivene var ofte figurer, gjerne iført historiske drakter, samt planter og dyr.
## Eksempler på illustrasjoner

File:Midas gold2.tif|«Kong Midas med datter» fra *A Wonder Book for Boys and Girls* fra 1893
File:Walter Crane23.jpg|Dekorativ og romantisk illustrasjon av Walter Crane til eventyret om Rødhette.
File:Line and Form by Walter Crane.djvu|Walter Cranes *Line and Form* fra 1914. (Klikk på bildet for å åpne boka som djvu-fil.)
Dato	1914''


## Referanser

## Eksterne lenker
* 
* Eventyrillustrasjoner av Walter Crane 
* Om Walter Crane som kunstner og sosialist
Zaydiyyah

**Zaydiyyah** eller **zaydisme** (arabisk: الزيدية; *az-Zaydiyyah*), adjektivisk: *zaydi(sk)* er en sjiaislamsk retning og lovskole navngitt etter deres femte og siste imam, Zayd ibn Ali, barnebarnet til Ali ibn Abi Talib. Zayidi-sjia blir regnet for å være den mest moderate og tolerante sjiaskolen, og den som er nærmest sunni. Det er store forskjeller mellom imamene innen zaidiyyah og de to andre store sjiaretningene, tolver-sekten og isamalittene. Zaydiene utgjør 40-50 % av Jemens befolkning, mens det også er omtrent 1,4 millioner zaydier i Saudi-Arabia, hovedsakelig i de vestlige provinsene.

Imamene ifølge den sjiaislamske femmerskolen:

#Ali ibn Abi Talib (død 661)
#Hasan ibn Ali (død 669)
#Husayn ibn Ali (død 680)
#Ali ibn Husayn, Zayn al-Abidin (død 714)
#Zayd ibn Ali (død 740)
Marte Sæteren

**Marte Sæteren** (født 23. desember 1988) er en norsk skuespillerinne. Hun hadde i perioden 2011-2014 rollen som bloggeren Vanessa Nyman i TV 2s såpeserie *[[Hotel Cæsar]]*, en rolle hun fikk etter å ha deltatt i en auditionkonkurranse.

Hun var konferansier på datapartyet The Gathering i 2014.

23. juli 2016 giftet hun seg med sin medskuespiller Carl Filip Stav, som også hadde vært med i Hotel Cæsar (hvor deres respektive karakterer kort var kjærester og fortsatte å ha et godt øye til hverandre).

## Referanser


## Eksterne lenker
*
Idrettsklubben Gimletroll

**Idrettsklubben Gimletroll** (stiftet 13. november 1967) er et idrettslag fra Gimlekollen i Kristiansand, og samler blant annet elever ved Fagerholt skole og Presteheia skole.

## Fotball
### Damer
Damelaget spiller i 2022 i 2. divisjon, avdeling 1.

### Herrer
I 2023 sesongen spilte A-laget for herrer i 6. divisjon avd. 2. 2023 sesongen ble en veldig god sesong, rent sportslig da laget rykket opp til 5. divisjon med 20/20 seire og hele 123 scoringer for. Med kun 23 innslupne mål klarte altså laget, under ledelse av Lars Tambini og ende med 100 plussmål på 20 kamper. Toppscorer denne sesongen var Henrik Byklum som scoret hele 44 mål. 

A-laget i fotball spilte i 2022-sesongen i 6. divisjon.

## Eksterne lenker
* 
* Prestheia - Nordic Stadiums
Tour of Norway

**Tour of Norway** er et norsk etapperitt i landeveissykling som ble arrangert for første gang 1.–5. juni 2011. Rittet består av fire etapper på Vestlandet; fra Rogaland til Bergen.

Den 8. desember 2025 kunngjorde arrangørene at rittet for 2026 ble avlyst av økonomiske grunner.

## Historikk
Rittet var i den første utgaven klassifisert som 2.2, og hadde deltakelse fra kontinentallag, nasjonslag og norske klubblag, men rittdirektør Birger Hungerholdt hadde et mål om at Tour of Norway skulle oppgraderes.

Rittet ble i 2012 oppgradert til kategori 2.1, og ble i 2014 oppgradert til 2.HC, noe som innebar at kun WorldTour-lag, profesjonelle kontinentallag og norske kontinentallag fikk delta.

Før 2019-utgaven ble Tour of Norway og Tour des Fjords fusjonert. Fjords Cycling AS (tidl. Tour des Fjords AS), som ble stiftet av Stavanger Sykleklubb og Nordsjørittet AS, var deretter eier og arrangør av rittet.

Tour of Norway 2020 ble avlyst på grunn av koronaviruspandemien, men kom tilbake i 2021

Rittet var i 2022-utgaven på seks etapper, hvor starten gikk i Bergen og sluttet i Stavanger. For første gang var Gaustatoppen (Stavsro) inkludert som etappeavslutning. 

I 2025 ble det for første gang arrangert et ritt for kvinner parallellt.

2026-utgaven av rittet ble avlyst på grunn av manglende finansiering etter at det ikke ble bevilget midler i statsbudsjettet for 2026.

## Vinnere

### Menn

### Kvinner
2025: Vinner: Mie Bjørndal Ottestad, Norge; andreplass: Susanne Andersen, Norge; tredjeplass: Justine Ghekiere, Belgia

## Referanser


## Eksterne lenker
*
Håndslag

***Håndslag*** var en av de illegale avisene som ble spredt under den tyske okkupasjonen av Norge under andre verdenskrig. Publikasjonen ble laget i Sverige, og smuglet over grensa.

*Håndslag* ble planlagt på et møte i Stockholm-redaksjonen til avisen *[[Göteborgs Handels- och Sjöfartstidning]]*. Første nummer kom i juni 1942, med undertittelen «Fakta og orientering for nordmenn». Siste nummer kom i juni 1945. Den kom store deler av tiden hver annen uke. I alt ble det publisert 69 utgaver. *Håndslag* ble finansiert av den norske legasjonen i Stockholm. Opplaget startet på 3000, men økte til 20&nbsp;000 mot slutten av krigen.

Formelt var *Håndslag* rettet mot nordmenn i Sverige. Men avisene ble trykket i A5-format på tynt papir, tilrettelagt for diskret distribusjon slik at de kunne smugles over grensa og bli spredt illegalt i Norge.

Torolf Elster redigerte avisen, og medarbeidere var blant annet Willy Brandt og Helge Krog. Som ansvarlig utgiver sto den svenske forfatteren Eyvind Johnson. Svenske institusjoner og enkeltpersoner bidro med støtte til avisen.

Leder for distribusjonsapparatet var Eli Krog. Sentral var Gerd Santeson. Hun var med fra starten, reiste flere ganger over grensa, oppsøkte illegale grupper og organiserte spredningen av *Håndslag*. Hoveddistributør i Oslo var Adolf Wichstrøm. Han var engasjert i distribusjonen av flere illegale aviser, ble arrestert i 1943 og døde i konsentrasjonsleiren Natzweilers utekommando Dautmergen 28 oktober 1944.

## Referanser
Stars and Stripes Vol. 1

***Stars and Stripes Vol. 1*** er det 28. studioalbumet fra The Beach Boys, utgitt i august 1996. Albumet inneholder nyinnspillinger av flere av bandets største hitlåter i country-stil med coutryartister som vokalister. Selv om tittelen kan indikere at dette er det første albumet i en serie, er dette per 2011 bandets eneste countryalbum. Brian Wilson ble med som produsent, og sammen med de andre bandmedlemmene bidrar han også med harmonivokal.

Albumet kom på 101.-plass på Billboard 200 i USA.

## Sporliste
#«Don't Worry Baby» 3:16 (Brian Wilson, Roger Christian) 
#*Vokalist &ndash; Lorrie Morgan 	
#«Little Deuce Coupe» 2:50 (B. Wilson, R. Christian)
#*Vokalist &ndash; James House 	
#«409» 2:20 (B. Wilson, Mike Love, Gary Usher) 
#*Vokalist &ndash; Junior Brown 	
#«Long, Tall Texan» 4:02 (Henry Strzelecki)
#*Vokalist &ndash; Doug Supernaw 
#«I Get Around» 2:29 (B. Wilson, M. Love)
#*Vokalist &ndash; Sawyer Brown 	
#«Be True to Your School» 3:18 (B. Wilson, M. Love)
#*Vokalist &ndash; Toby Keith 	
#«Fun, Fun, Fun» 2:20 (B. Wilson, M. Love)
#*Vokalist &ndash; Ricky Van Shelton 	
#«Help Me, Rhonda» 3:10 (B. Wilson, M. Love)
#*Vokalist &ndash; T. Graham Brown 	
#«The Warmth of the Sun» 3:18 (B. Wilson, M. Love)
#*Vokalist &ndash; Willie Nelson 	
#«Sloop John B» 3:45 (trad. arr. B. Wilson)
#*Vokalist &ndash; Collin Raye 	
#«I Can Hear Music» 3:14 (Jeff Barry, Ellie Greenwich, Phil Spector)
#*Vokalist &ndash; Kathy Troccoli 
#«Caroline, No» 3:19 (B. Wilson, Tony Asher)
#*Vokalist &ndash; Timothy B. Schmit

## Personell
*Brian Wilson – harmonier
*Carl Wilson – harmonier
*Mike Love – harmonier
*Al Jardine – harmonier
*Bruce Johnston – harmonier
**Andre musikere**
*Brent Rowan – akustisk gitar, elektrisk gitar, dobro
*Bill Ruppert – elektrisk gitar
*Greg Leisz – pedal steelgitar, elektrisk gitar, akustisk gitar
*Junior Brown – steelgitar
*Sonny Garrish – steelgitar
*Michael Rhodes – bass
*Steve Nathan – piano, orgel, Hammond B-3, keyboard
*Joe Thomas – piano, keyboard, perkusjon, klapping
*Eddie Bayers – trommer, perkusjon
*Jackie Bertoni – perkusjon
*Mickey Raphael – munnspill
*Richie Canata – saksofon
*Steve Eisen – fløyte
*Larry Franklin – fele
*Matt Jardine – harmonier, klapping
*Drew Jardine – knipsing
*Robbie Jardine – knipsing
*Jimmy Webb – strykerarrangement
*Nashville String Machine – orkester

## Eksterne lenker
*
FOX-7

**FOX-7** eller **1,1-diamino-2,2-dinitroethene (DADNE)**, er et høyeksplosivt sprengstoff som er veldig lite sensitivt.
Det har kjemisk formel  C2H4N4O4

FOX-7 ble først fremstilt i 1998 av FOA Defence Research Establishment i Sverige. Det er et relativt enkelt stoff å fremstille. Bakgrunnen for utvikling av FOX-7 er behovet for et mindre sensitivt, og samtidig kraftig sprengstoff til militært bruk. FOX-7 produseres i dag av Eureco Bofors AB i Sverige.

FOX-7 har en detonasjonshastighet på 8870 meter i sekundet.

## Referanser
Strømsfoss kraftverk

**Strømsfoss  kraftverk** er et vannkraftverk i Haldenvassdraget i Aremark kommune i Østfold fylke.

Produksjonen startet i 1920 og kraftverket ble modifisert i 1994. Verket er et elvekraftverk.

Samlet midlere årsproduksjon er 2.5 GWh og installert effekt er 500 kW. Anlegget har en francisturbin og en kaplanturbin.

Kraftverket er eid av Norsk Grønnkraft.

## Referanser


## Kilder
* NVE vannkraftdatabase
* Halden Arbeiderblad
* Nordsiden Kraft
Boym

**Boym** er etternavnet til flere personer:

* Michał Piotr Boym (1612/1614-1659), en polsk vitenskapsmann, oppdager og misjonær tilhørende jesuittordenen, en av de første europeere som foretok reiser rundt om i det sentrale Kina, forfatter av mange bøker om asiatisk fauna, flora og geografi.
* Per Bjarne Boym (f. 1946), en norsk kunstkritiker og kunsthistoriker.
Tetryl

**Tetryl** eller **2,4,6-Trinitrofenylmetylnitramin** er et sensitivt og giftig høyeksplosivt sprengstoff.
Kjemisk formel er  C7H5N5O8.  Det har form som gule krystaller. Detonasjonshastighet er 7570 meter/ sek. Tetryl er et nitramin, og er for det meste erstattet av sprengstoffet heksogen.  Det er praktisk talt uløselig i vann, men lett oppløselig i aceton og andre løsemidler. Stoffet er mere sensitivt enn trinitrotoluen (TNT). Det detonerer hvis det blir utsatt for slag, friksjon eller sterk varme og brukes blant annet i detonatorer og som sprengladning i små-kaliber granater.

Nitraminet brukes i fenghetter som er beregnet på TNT for å sikre en positiv detonasjon. 

Tetryl produseres ved å tilsette dimetylanilin til konsentrert salpetersyre. Konsentrert svovelsyre brukes som katalysator i denne prosessen.

Sprengstoffet ble brukt i både første og andre verdenskrig. Da i en blanding med 30% TNT og 70% tetryl, kalt tetrytol.

Tetryl produseres ikke lenger i USA, og er erstattet av andre typer sprengstoff.
Zusam

**Zusam** er en elv i Bayern, sør i Tyskland, og en av sideelvene til Donau fra høyre med en lengde på ca 97,41 km. Elven har sitt utspring ved Markt Wald og renner gjennom Ziemetshausen, Dinkelscherben, Zusmarshausen, Wertingen og Buttenwiesen før den munner ut i Donau ved Donauwörth. 

Fra kilden til Buttenwiesen, en strekning på ca 50 kilometer, renner elven gjennom Augsburg-Westliche Wälder naturpark.
## Referanser
Brighton (band)

**Brighton** er en indiepop-gruppe fra Haugesund. Medlemmene har kjent hverandre siden de var barn og alle gått på musikklinjen på Skeisvang videregående skole.

Bandet har blitt kåret til Ukas Urørt og kom til Urørtfinalen 2011 som et av fem band med låten *St. James Society*. Melodien er inspirert av *Confessions of an English Opium-Eater* av Thomas De Quincey. De har hatt konserter på  i februar 2011 og på andre konsertscener. Brighton vant BAs konkurranse oppdrag demo i november 2010. Bandet gav ut EP-en *Conquistador EP* i februar 2011.

## Diskografi
*2011: *Conquistador* (EP – Indie Distribution)

## Medlemmer
* Tom Strømø – Vokal
* Øyvind Hausken Sørensen – Kontrabass
* Fredrik Skogland – Gitar
* Magne Sortland – Synth
* Stian Simonsen – Trommer

## Referanser


## Eksterne lenker
*  
* Brighton på NRK Urørt
* Bergensavisen: «Brighton står bak sensommerhiten»
Mjøndalsbrua

**Mjøndalsbrua** er den eldste av to bruer som forbinder Krokstadelva og Mjøndalen sammen over Drammenselva. Den andre er Nedre Eiker bru på riksvei 283, fra 1991. Mjøndalsbrua ligger i Drammen kommune og Buskerud fylke.

I 1901 besluttet kommunestyret å bygge broen, men først i 1910 ble adkomstveiene bygget. Brua ble åpnet for gående 4. oktober 1912, ett år seinere sto broen ferdig. 12. oktober 1913 ble broen offisielt åpnet med folketog fra Mjøndalen til Folkets hus i Krokstadelva.

Mjøndalsbrua ble bygget for kryssing av to hestevogner og er noe smal etter dagens krav og standarder.  De to midterste spennene på brua er 60 meter lange, og pilarene står 12,5 meter høye fra elvebunnen. Spenna mot land er 50 meter lange, slik at hele broen er 220 meter lang.

## Se også
* Liste over broer i Norge
* Liste over broer i Norge etter lengde

## Referanser


## Kilder
* 

## Eksterne lenker
* Eiker.org om Mjøndalsbrua
Baumgartner

**Baumgartner** kan vise til:
* Bruce Robert Baumgartner (f. 1960, Haledon i New Jersey), amerikansk bryter
* Hans Baumgartner (f. 1949, Stühlingen), en tidligere tysk lengdehopper
* Henri Baumgartner (1929 – 1992), en fransk jazzmusiker (gitar)
* Zsolt Baumgartner (f. 1981, Debrecen, Ungarn), en racerfører
Etylenglykoldinitrat

**Etylenglykoldinitrat**, også kjent som **nitroglykol** eller **EGDN**, er en gulaktig, eksplosiv og giftig olje som er i nær slekt med nitroglyserin. Det har kjemisk formel  C2H4N2O6

EGDN er marginalt kraftigere enn nitroglyserin. Det brukes i dynamitt som er beregnet for bruk i kaldt klima, i stedet for nitroglyserin.
EGDN har frysepunkt -22 grader C.  Det eksploderer ved 114 grader C.

Kjemikeren L. Henry var den første som fremstilte EGDN i 1870 ved å nitrere etylenglykol i en 40/60 blanding av konsentrert salpetersyre og svovelsyre ved 10 grader C.
Spirit of America

***Spirit of America*** er et samlealbum fra The Beach Boys, utgitt i 1975. Albumet ble utgitt av Capitol Records etter at deres utgivelse av samlealbumet *[[Endless Summer]]* ble en suksess. Ettersom bandet på dette tidspunktet hadde kontrakt med Reprise Records, regnes hverken *Endless Summer* eller *Spirit of America* som «offisielle» utgivelser.

Albumet kom på 8.-plass på Billboard 200 i USA, ble liggende på listen i 43 uker og solgte etter hvert til gullplate. 

## Sporliste
Alle sangene er skrevet av Brian Wilson og Mike Love, unntatt hvor annet er notert.

### Side en
#«Dance, Dance, Dance» (B. Wilson, Carl Wilson, M. Love) – 1:59 
#«Break Away» (B. Wilson, Reggie Dunbar) – 2:54
#* *Reggie Dunbar er et [[psevdonym]] for [[Murry Wilson]]*
#«A Young Man Is Gone» (Bobby Troup, M. Love) – 2:15 
#«409» (B. Wilson, M. Love, Gary Usher) – 2:00 
#«The Little Girl I Once Knew» (B. Wilson) – 2:36 
#«Spirit of America» (B. Wilson, Roger Christian) – 2:23
### Side to
#«Little Honda» – 1:51 
#«Hushabye» (D. Pomus, M. Shuman) – 2:40 
#«Hawaii» – 1:59
#«Drive-In» – 1:50 
#«Good to My Baby» – 2:17 
#«Tell Me Why» (John Lennon, Paul McCartney) – 1:38 

### Side tre
#«Do You Remember?» – 1:37 
#«This Car of Mine» – 1:35 
#«Please Let Me Wonder» – 2:45 
#«Why Do Fools Fall in Love» (Frankie Lymon, Morris Levy) – 1:58 
#«Custom Machine» – 1:38

### Side fire
#«Barbara Ann» (Fred Fassert) – 3:07
#«Salt Lake City» – 2:00 
#«Don't Back Down» – 1:44 
#«When I Grow Up (To Be a Man)» – 2:02 
#«Do You Wanna Dance?» (Bobby Freeman) – 2:18 
#«Graduation Day» (J. Sherman, N. Sherman) – 2:17 

## Eksterne lenker
*
1143 Odysseus

**1143 Odysseus** er en gresk jupitertrojan og ligg i L4-lagrangepunktet til Jupiter. Den ble oppdaget 28. januar 1930 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
1145 Robelmonte

**1145 Robelmonte** er en hovedbelteasteroide. Den ble oppdaget 3. februar 1929 av Eugène Joseph Delporte ved Observatoire Royal de Belgique i Uccle.

## Eksterne lenker
*
1146 Biarmia

**1146 Biarmia** er en hovedbelteasteroide. Den ble oppdaget 7. mai 1929 av Grigoriy N. Neujmin ved Krim-observatoriet i Simeiz på Krimhalvøya.

## Eksterne lenker
*
1148 Rarahu

**1148 Rarahu** er en hovedbelteasteroide og går i bane innenfor asteroidefamilien Eos. Den ble oppdaget 5. juli 1929 av Aleksander Nikolaevitsj Deutsch ved Krim-observatoriet i Simeiz på Krimhalvøya.

## Referanser


## Eksterne lenker
*
1141 Bohmia

**1141 Bohmia** er en hovedbelteasteroide og går i bane innenfor asteroidefamilien Flora. Den ble oppdaget 4. januar 1930 av Max Wolf ved Landessternwarte Heidelberg-Königstuhl i Heidelberg. Den er oppkalt etter fru Bohm-Walz, som donerte Walz-reflektoren til Heidelberg obervatoriet.

## Referanser


## Eksterne lenker
*
1154 Astronomia

**1154 Astronomia** er en asteroide i det ytre av hovedbeltet. Den ble oppdaget 8. februar 1927 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Eksterne lenker
*
Good Timin’: Live at Knebworth England 1980

***Good Timin': Live at Knebworth England 1980*** er et konsertalbum fra The Beach Boys, utgitt i 2002. Albumet inneholder opptak av bandets konsert i Knebworth i England 21. juni 1980. Konserten ble også utgitt på DVD med samme tittel.

Dette var bandets siste store konsert i England med et «fulltallig» The Beach Boys med Brian Wilson, Dennis Wilson, Carl Wilson, Mike Love, Al Jardine og Bruce Johnston. I tillegg medvirker Bobby Figueroa på trommer, Ed Carter på gitar, Joe Chemay på bass og Mike Meros på keyboard. 

## Sporliste
#«Intro» – 0:49
#«California Girls» (Brian Wilson, Mike Love) – 3:10
#«Sloop John B» (trad. arr. B. Wilson) – 3:04
#«Darlin'» (B. Wilson, M. Love) – 2:37
#«School Days» (Chuck Berry) – 3:26
#«God Only Knows» (B. Wilson, Tony Asher) – 2:51
#«Be True to Your School» (B. Wilson, M. Love) – 2:27
#«Do It Again» (B. Wilson, M. Love) – 3:08
#«Little Deuce Coupe» (B. Wilson, Roger Christian) – 2:14
#«Cotton Fields»/«Heroes and Villains» (Huddie Ledbetter/B. Wilson, Van Dyke Parks) – 5:19
#«Happy Birthday Brian» – 1:25
#«Keepin' the Summer Alive» (Carl Wilson, Randy Bachman) – 3:42
#«Lady Lynda» (Al Jardine, Ron Altbach) – 5:01
#«Surfer Girl» (B. Wilson) – 2:39
#«Help Me, Rhonda» (B. Wilson, M. Love) – 4:05
#«Rock and Roll Music» (C. Berry) – 2:22
#«I Get Around» (B. Wilson, M. Love) – 2:14
#«Surfin' USA» (B. Wilson, C. Berry) – 2:54
#«You Are So Beautiful» (Billy Preston, Bruce Fisher) – 3:13
#«Good Vibrations» (B. Wilson, M. Love) – 6:03
#«Barbara Ann» (Fred Fassert) – 2:46
#«Fun, Fun, Fun» (B. Wilson, M. Love) – 4:49

## Personell
*Brian Wilson – vokal, elektrisk piano, keyboard
*Carl Wilson – vokal, gitar, bass
*Dennis Wilson – vokal, trommer, piano
*Mike Love – vokal, tamburin, theremin
*Al Jardine – vokal, gitar
*Bruce Johnston – vokal, keyboard
**Andre medvirkende**
*Ed Carter – gitar
*Joe Chemay – bass
*Mike Meros – keyboard
*Bobby Figueroa – trommer

## Eksterne lenker
*
My Shopping Genie

**My Shopping Genie (MSG)** er et amerikansk selskap som driver nettverksmarkedsføring. Selskapets hovedprodukt er et program (Genie) som menes å kunne hjelpe forbrukere til å finne de rimeligste produktene på nettbutikker verden over.

Selskapet har vært utsatt for påstander om ulovlig virksomhet fra flere hold, deriblant Google og Lotteritilsynet.

## Historie

My Shopping Genie ble opprettet i 2007 av Bruce Bise og David Freed. I selskapets ledelse sitter også Andy Cauthen og William (Bill) Shaw.

Før dette sonet Bruce Bise en 7 år lang fengselsstraff for økonomisk svindel i Arizona, USA. Etter soning startet han opp han nettverksselskapet "Get Moving Today", som senere gikk konkurs og påførte medlemmene store økonomiske tap. David Freed var nasjonal markedssjef for dette selskapet. Bise var også innblandet i selskapene *Celebrity Galleries International* og *My Hand PC*.

I 2010  ble My Shopping Genie lansert i Irland, Norge og flere andre Europeiske land. Siden lanseringen av My Shopping Genie i 2007, skal selskapet ha vokst raskt. Allerede i 2009 var Genien blitt lastet ned mer enn 30 millioner ganger. Blant de mest aktive distributørene i Norge er Tor Einar Olaisen, kjent fra pyramidespillet World Games Inc. (WGI) som kollapset i 2005.

## Konsept

For å bli distributør for MSG må man bli vervet av en eksisterende distributør. En lisens for å distribuere Genien koster koster 199 dollar, pluss 29 dollar i månedlig avgift. Det blir opplyst fra selskapet at hver Genie man gir bort gratis genererer i gjennomsnitt 3 dollar i måneden. For hver ny distributør man verver mottar man 50 dollar.

## Lovlighet

Andres Berglund, jurist og Visepresident i FEDSA (Federation of European Direct Selling Associations) har vurdert konseptet og hevder at MyShoppingGenie ikke er i strid med EUs direktiver. Lotteritilsynet har likevel uttalt at My Shopping Genie har klare pyramidelignende trekk.

I tillegg til de juridiske betenkelighetene er det også adressert urfordringer med hensyn til personvernet ved at all bruk av programmet blir sporet. Søkegiganten Google har også varslet at de vurderer rettslige skritt mot MSG fordi annonsene legger seg over Googles annonser.

## Referanser


## Eksterne lenker
* Videoreportasje om My Shopping Genie Dialogue Ireland
Liste over nasjonalparker i Tyskland

Dette er en liste over nasjonalparker i Tyskland, sortert fra nord til sør:

Tyskland har også Biosfærereservater.

## Eksterne lenker
* 
* Nasjonalparker og andre beskyttede områder
* Map/list of German National Parks (unofficial)
1160 Illyria

**1160 Illyria** er en hovedbelteasteroide og går i bane innenfor asteroidefamilien Maria. Den ble oppdaget 9. september 1929 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Referanser


## Eksterne lenker
*
Liste over lufthavner i Tyskland

Dette er en **liste over [[lufthavn]]er i [[Tyskland]]**.

Tyskland er et land i Sentral- og Nord-Europa. Det grenser til Nordsjøen, Danmark og Østersjøen i nord; til Polen og Tsjekkia i øst; til Østerrike og Sveits i sør; og til Frankrike, Luxembourg, Belgia, og Nederland i vest. Tyskland er en republikk med seksten delstater. Hovedstaden er Berlin.

## Travleste lufthavner

## Liste

lufthavnnavn med **fet skrift** indikerer at anlegget har planlagt passasjerservice med et kommersielt flyselskap.

## Se også
* Deutsche Luftwaffe
* Heer

## Referanser

* 
*  - inkludert IATA-koder
* Great Circle Mapper: Airports in Tyskland - IATA og ICAO-koder
* World Aero Data: Tyskland – ICAO-koder og lufthavndata
* German Airport News – ICAO-koder og lufthavndata
* Index of Military Aerodromes and Heliports . Military Aeronautical Information Publication Tyskland. 2 July 2009.
Classics Selected by Brian Wilson

***Classics Selected by Brian Wilson*** er et samlealbum fra The Beach Boys, utgitt i 2002 på Capitol Records. Albumet ble satt sammen av Brian Wilson i  februar 2002, og inneholder hans favoritter blant bandets sanger fra 1963 til 1972. Her finnes også en uutgitt sang fra 1970-tallet, «California Feelin'», spilt inn våren 2002 av Brian Wilson og hans turnéband The Wondermints. 
 
Albumet kom på 159.-plass på Billboard 200 i USA.

## Sporliste
#«Surfer Girl» (Brian Wilson) – 2:26
#«The Warmth of the Sun» (B. Wilson, Mike Love) – 2:52
#«I Get Around» (B. Wilson, M. Love) – 2:12
#«Don't Worry Baby» (B. Wilson, Roger Christian) – 2:47
#«In My Room» (B. Wilson, Gary Usher) – 2:11
#«California Girls» (B. Wilson, M. Love) – 2:45
#«God Only Knows» (B. Wilson, Tony Asher) – 2:52
#* *[[Lydmiksing|Stereomiks]] fra [[The Pet Sounds Sessions]]*
#«Caroline, No» (B. Wilson, T. Asher) – 2:17
#* *Stereomiks fra [[The Pet Sounds Sessions]]*
#«Good Vibrations» (B. Wilson, M. Love) – 3:36
#«Wonderful» (B. Wilson/Van Dyke Parks) – 2:21
#* *[[Smiley Smile]]-versjonen*
#«Heroes and Villains» (B. Wilson, V. D. Parks) – 3:38
#* *Stereomiks fra samlealbumet [[Hawthorne, CA]]*
#«Surf's Up» (B. Wilson, V. D. Parks) – 4:12
#«Busy Doin' Nothin'» (B. Wilson) – 3:03
#«We're Together Again» (B. Wilson, Ron Wilson) – 1:46
#* *Tidligere utgitt som bonusspor på «to-for-en»-utgivelsen av [[Friends (album)|Friends]]/[[20/20]] på [[CD]] i 1990*
#«Time to Get Alone» (B. Wilson) – 2:37
#«This Whole World» (B. Wilson) – 1:56
#«Marcella» (B. Wilson, Jack Rieley) – 3:53
#«Sail On, Sailor» (B. Wilson, V. D. Parks, Tandyn Almer, Ray Kennedy, J. Rieley) – 3:18
#«Til I Die» (B. Wilson) – 2:41
#«California Feelin'» (B. Wilson, Stephen Kalinich) – 2:49
#* *Skrevet i 1974 men ikke utgitt av The Beach Boys. Nyinnspilling av Brian Wilson og hans turnéband The Wondermints i 2002*

## Eksterne lenker
*
Robert Weinberg

**Robert Weinberg** (født 11. november 1942 i USA) er en professor og forsker på kreft ved Massachusetts Institute of Technology og American Cancer Society Research. Weinberg er også tilknyttet Broad Institute og han er en av grunnleggerne for Whitehead Institute for Biomedical Research. I 2004 ble Weinberg tildelt utmerkelsen Fyrsten av Asturias' pris for naturvitenskap og teknologi.

## Referanser
Jennifer Bay

**Jennifer Bay** (født 25. juni 1991), er en tysk skøyteløper som representerte hjemlandet i EM 2011 i Collalbo og i Enkeltdistanse-VM på Skøyter 2011 i Inzell.

## Personlige rekorder
Oppdatert pr 20. april 2011

## Meritter
### Internasjonale mesterskap
Enkeltdistanse-VM på skøyter deltatt i ett VM (ved 2 konkurranser)
:* Inzell 2011 på 1500m og 3000m.
::* beste resultat 15.-plass på 3000m i Inzell 2011.

EM på skøyter (deltatt en gang)
:* Collalbo 2011.
::* beste resultat 15.-plass i Collalbo 2011.

Junior-VM på skøyter deltatt i 2 VM (ved 8 konkurranser)
:* Zakopane 2009 på 1500m, 3000m og Lagtempo, Moskva 2010 i sammenlagt, 1000m, 1500m, 3000m og Lagtempo.
::* beste resultat 4.-plass på lagtempo, og individuelt 7.-plass på 3000m i både 2009 i Zakopane og i 2010 i Moskva.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11

## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (mesterskapsresultater)
*  Profil på EffeSport.nl (noen resultater, ikke komplett)
*  Bilder på SpeedSkatingPhotos.info/DesgPhoto.com
Kyle Korver

**Kyle Elliot Korver** (født 17. mars 1981) er en amerikansk basketballspiller for laget Utah Jazz i den amerikanske proffligaen NBA. Korver kom til NBA i 2003 da han ble trukket opp som den 51. spilleren totalt i draftet det året av New Jersey Nets.

## NBA-karriere
Korver har, siden han kom til NBA, spilt for fem forskjellige NBA-klubber. Han spilte for Philadelphia 76ers helt fra debuten sin i 2003 til 2007. Senere har han spilt for Utah Jazz før han kom til Chicago Bulls i 2010. I 2012 gikk Korver til Atlanta Hawks. Han ble i 2017 byttet til Cleveland Cavaliers.

### Statistikker fra NBA-karrieren
#### Tegnforklaring

#### Sesongspill

#### Sluttspillet

## Kilder
* 

## Referanser


## Eksterne lenker
*
Idrettslaget Kjapp

:*Artikkelen omhandler Kjapp fra Nordagutu. For den nedlagte klubben Kjapp fra Rjukan, se [[Fotballklubben Kjapp]]*.

**Idrettslaget Kjapp** (stiftet 20. mai 1928 som *Kulhuset Idrettslag*) er et idrettslag fra Nordagutu i Midt-Telemark kommune, Telemark. Idrettslagets hovedanlegg ligger på Sundsmoen litt ovenfor Nordagutu jernbanestasjon. A-laget i fotball spiller til daglig i 4. divisjon.

## Historikk
Idrettslaget ble stiftet 20. mai 1928 som *Kulhuset Idrettslag* av en kameratgjeng fra Åse og Kulhuset. Klubben fikk bygd egen fotballbane ved Krokmannsevju, sommeren 1929. Banen ble av datidens 24 medlemmer kalt Hartangbanen. I 1931 skiftet klubben navn til *Idrettslaget Kjapp* og medlemstallet vokste til 81. En av årsakene til medlemsøkningen var at Sauherad Idrettslag gikk inn i klubben og startet eget håndballag for kvinner.

Under den andre verdenskrig var det ingen organiserte aktiviteter i regi av idrettslaget, men i 1945 ble det valgt nytt styre, og aktiviteten ble gjenopptatt.

## Eksterne lenker
*
Christiani & Nielsen

**Christiani & Nielsen** er en entreprenørvirksomhet og rådgivende ingeniørfirma stiftet i Danmark i 1904 av Rudolf Christiani og Aage Nielsen.

Firmaet sto bak en pionérinnsats ved oppgaver med palefunderinger, kaianlegg, buebroer og senketunneler. Allerede i 1906 fikk firmaet en filial i Århus og i 1908 fulgte en avdeling i Hamburg, i 1910 en i St. Petersburg, 1913 i London, 1916 i Norge, 1918 i Sverige, 1919 i Frankrike. Senere fulgte avdelinger i bl.a. Australia og Sør-Amerika.

Christiani & Nielsen har vært i thailandsk eie siden begynnelsen av 1990-tallet.

## Arbeider - utvalg
* Maskinverksted på Holmen i København i samarbeid med Olaf Schmidth. Huser nå Kunstakademiets Arkitektskoles Bibliotek.
* Demokratimonumentet

## Eksterne lenker
*
Ernesto Sabato

**Ernesto Sabato** (født 24. juni 1911 i Rojas, død 30. april 2011) var en argentinsk forfatter, maler og fysiker. 

Ifølge BBC ble Sabato tildelt noen av de mest prestisjefylte utmerkelsene innenfor spansk litteratur og han hadde stor innflytelse på hele det litterære Latin-Amerika. Hans litterære verket gjorde at han mottok mange internasjonale priser og utmerkelser blant annet Legion of Honour (Frankrike), Prix Médicis (Italia) og den spanske Cervantes-prisen i 1984. Sabato studerte fysikk ved Universidad Nacional de La Plata, der han ble tildelt en doktorgrad. Han deltok senere ved Sorbonne i Paris og arbeidet ved Curie Institute. Etter andre verdenskrig, mistet Sabato troen på vitenskap og begynte som forfatter i stedet. Han giftet seg med Matilde Kusminsky Richter i 1936. I 1938 fikk Sabato sin doktorgrad i fysikk fra Universidad Nacional de La Plata. 

Etter å ha fått sin doktorgrad ble Sabato tildelt en stipendiatstilling i atom-stråling ved Curie-instituttet i Paris. Den 25. mai 1938 ble Jorge Federico Sabato, hans første sønn, født. I 1945 ble hans andre sønn, Mario Sabato, født. I 1999 ble Sabato tildelt italiensk statsborgerskap, i tillegg til hans opprinnelige argentinske statsborgerskap. Sabato døde i Santos Lugares, 30. april 2011, to måneder før han skulle ha fylt 100 år. Hans død var ifølge hans kone et resultat av bronkitt.

## Referanser


## Eksterne lenker
* 
*
Jacob Fortling

**Jacob Fortling** (født 23. desember 1711 i Bayreuth, død 16. juli 1761 i Kastrup) var en dansk-tysk billedhugger og arkitekt. Han var med på å utbre Nicolai Eigtveds rokokkostil og fikk også betydning for dansk fajanseproduksjon.

## Liv og virke
Fortling kom fra Tyskland i forbindelse med kong Christian VIs omfattende byggeaktivitet. I begynnelsen utførte han stenhuggerarbeider etter arkitektenes anvisninger og steg raskt i gradene pga. sitt overbevisende talent. Han fikk borgerskap som stenhugger i 1738, ble utnevnt til hoffstenhugger i 1740 og tatt opp som mester i murer- og stenhuggerlauget året etter. I 1756 ble han utnevnt til hoffbygningsinspektør og i 1760 til kongelig byggmester. 

Fortling sto for en betydelig virksomhet som produsent av byggematerialer og som lervarefabrikant. To ganger reiste han til Norge for å finne byggesten. I 1744 fikk han privilegium på å bryte sten i Akershus stiftamt og anla marmorbrudd i Lier og noen år senere privilegium på å bryte klebersten i samme stift. I 1759 fikk han privilegium på å bryte sten i Trondhjems stiftamt.

I Danmark anla han blant annet Kastrup Værk hvor det ble produsert fajanse av høy kvalitet. Han bygget også Kastrupgård som bolig til seg selv.

## Verk - utvalg
Som arkitekt og stenhugger:
* Arbeider på Christiansborg, blant annet Dronningtrappen (1733–40, brent 1794)
* Div. stenhuggerarbeide på Ledreborg samt hovedtrapp (1743–50)
* Kongeporten ved Arsenalet på Holmen, København i samarbeid med Philip de Lange (1745–47)
* Kastrup Værk med havn (o. 1749–53)
* Kastrupgård (1749–53)
* Lindencrones palé, Bredgade 26, København (1751–54, tilskrevet)
* Stenhuggerarbeide på Christians kirke, Christianshavn (1755–59)
* Tårn på Gråbrødre kirke, Viborg (1760)
* Kommandantboligen ved Rosenborg slott (1760)
* Forhøyelse av Marskalshusene, Fredensborg slott (1760–61)

## Referanser


## Eksterne lenker
* 
* Om Kastrup Værk
*
Idrettslaget Giv Akt

**Idrettslaget Giv Akt** (stiftet 12. juni 1916) er et idrettslag fra Lindesnes. A-laget i fotball spiller per 2022 i 5. divisjon.

## Tabell

## Eksterne lenker
*
Sylvia Pankhurst

**Sylvia Pankhurst** (født 5. mai 1882 i Manchester i England, død 27. september 1960 i Addis Abeba i Etiopia) var en forkjemper og aktivist for suffragette-bevegelsen i Storbritannia. 

Sylvia Pankhurst var en gang en fremtredende kommunist som etter hvert viet seg til anti-fascisme og sosialisme.

## Liv og virke
### Bakgrunn
Hun var datter av doktor Richard Pankhurst og hans kone Emmeline Pankhurst, som begge var medlemmer av det britiske Independent Labour Party og som var meget opptatt av kvinners rettigheter. Pankhurst og hennes søstre studere alle sammen ved Manchester High School for Girls. Hennes søster, Christabel, ble også en aktivist for kvinners rettigheter. 

### Politisk engasjement

I 1906 begynte Sylvia Pankhurst å engasjere seg på heltid for Women's Social and Political Union (WSPU) sammen med sin søster og sin mor. I 1914 brøt Pankhurst med WSPU på grunn av uenigheter med den veien WSPU hadde slått inn på de siste årene. Pankhurst ble på 1920-tallet medlem av det nylig grunnlagte Communist Party of Great Britain (CPGB), men hun var uenig med Vladimir Lenin når det gjaldt flere av de viktigste punktene i kommunistisk teori og strategi.

I 1927 fødte hun sønnen Richard. Da hun nektet å gifte seg med barnets far, brøt hennes egen mor, Emmeline Pankhurst, med henne og de snakket aldri sammen igjen.

Pankhurst ble en nær venn og rådgiver for den etiopiske keiser Haile Selassie og hun flyttet til Addis Abeba i 1956, sammen med sønnen Richard som fortsatte å bo i Etiopia etter morens død fire år senere. I Etiopia grunnla Pankhurst et månedlig tidsskrift, som fikk navnet Etiopia Observer. Dette magasinet rapporterte om de mange aspekter innen etiopiske liv og utvikling. 

Hun døde i 1960, og fikk en full statsbegravelse i Etiopia. Sylvia Pankhurst ble den eneste utlending som ble begravd foran Hellige Trefoldighets katedral i Addis Abeba, et sted som ellers er reservert for etiopiske patrioter som har dødd i krig.

## Referanser


## Litteratur
* Ian Bullock (utg.): *Sylvia Pankhurst. From artist to anti-fascist*. Macmillan, Basingstoke 1992, ISBN 0-333-54618-0.
* Barbara Castle: *Sylvia and Christabel Pankhurst*. Penguin Books, Harmondsworth 1987
* Mary Davis: *Sylvia Pankhurst. A life in radical politics*. Pluoto Books, London 1999, ISBN 0-7453-1523-2.
* Jane Marcus (utg.): *Suffrage and the Pankhursts*. Routledge, London 2001, ISBN 0-415-25693-3.
* David Mitchell: *The fighting Pankhurst. A study in teancity*. Macmillan, New York 1967
* Richard Pankhurst: *Sylvia Pankhurst, counsel for Ethiopia. A biographical essay on Ethopia, anti-fascist and anti-colonialist history 1934-1960*. Tsehai Publications, Hollywood, Calif. 2003, ISBN 0-9723172-3-6.
* Martin Pugh: *The Pankhursts*. Penguin Books, London 2002, ISBN 0-14-029038-9.
* Patricia W. Romero: *E. Sylvia Pankhurst. Portrait of a radical*. Yale University Press, New Haven, Conn. 1987, ISBN 0-300-03691-4.
* Barbara Winslow: *Sylvia Pankhurst. Sexual politics and political activism*. UCL Press, London 1992, ISBN 1-85728-344-9.
Carnebreen

**Carnebreen** er en isbre beliggende på Kronprins Olav Kyst lengst øst i Dronning Maud Land. Den markerer Dronning Maud Lands grense mot Enderby Land. Den er om lag 6 kilometer bred ved munningen og strømmer i nordvestlig retning. Den ble kartlagt av en japansk ekspedisjon i 1961–62 som navnga den *Sinnan Hyôga* (*Den nye sørlige isbreen*).

## Kart
*Norsk Polarinstitutt, X2: *Carnebreen*, 1:250&nbsp;000

## Kilder
*
*
Charlesbreen

**Charlesbreen** er en liten, bratt isbre beliggende mellom Borga og Høgsætet i Borgmassivet på Maudheimvidda i Dronning Maud Land.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Breen ble kartlagt av norske kartografer basert på undersøkelser og flyfotografering gjennomført under Maudheimekspedisjonen 1949–52. Den er oppkalt etter glasiologen Charles W. Swithinbank (f. 1926) som deltok på denne ekspedisjonen.

## Kilder
*
*
Vik Idrettslag

**Vik Idrettslag** (stiftet i 1905 som *Vik Turn- og Idrettslag*) er et idrettslag fra Vik i Sogn og Fjordane. Navnet ble endret til *Vik Idrettslag* i 1969. Klubben har avholdt Vikjastafetten siden 1946.

## Fotball
A-laget i fotball spiller i 2016 i 4. divisjon, etter å ha rykket ned fra 3. divisjon i 2013.

### Tabell

## Håndball
Klubbens håndballag for kvinner spiller i 4. divisjon sesongen 2016/2017

### Meritter
*Kretsvinnere 5. divisjon fotball for herrer i 1973.
*Kretsvinnere for junior herrer i 1954 og 1977.

## Kjente utøvere
*Ann Kristin Flatland, skiskyting
*Gustav Valsvik, Sogndal Fotball
*Øystein Myrkaskog, fotball
*Stig Roar Hovland,fotball

## Eksterne lenker
* 
* Vik Fotball
Sitecore

**Sitecore** er et dansk programvarehus som utvikler publiseringsløsninger, netthandel og digitale markedsføringsverktøy til SMB og Enterprise markedet.

Firmaet ble etablert i 2001 med hovedkontor i København. Sitecore har også kontorer i over 55 land rundt om i verden. 

Sitecore-programvaren er basert på Microsoft .NET, selskapet er både Microsoft Gold Partner og medlem av Microsoft Azure Circle. Som ett av kun 4 partnerselskaper i verden, har de kontor hos Microsoft i Redmond. Sitecore ble i 2013 kåret til Global ISV of the Year og annonserte samtidig at de i samarbeid med Microsoft vil levere en felles eCommerce-plattform i 2014.

Sitecore ble i fire år på rad (2010-2013) kåret til verdens mest visjonære CMS-leverandør av Gartner, Inc i deres Magic Quadrant-rapport. I 2012 og 2013 ble også Sitecore kåret til en av de mest visjonære aktørene i det innovative multikanal/crm/kampanjestyringsmarkedet, i Gartner sitt CRM Multichannel Quadrant.

Sitecore er introdusert av en av lederne i Gartner sin nye UXP - Unified eXperience Platform kategori.

Sitecore scorer høyt på Forrester Research sin Forrester Wave kåring, hvor Sitecore er overlegent den beste .NET aktøren i markedet innen for WCMS (web content management system).

## Referanser


## Eksterne lenker
* 
* Sitecore Norge
Daggrybreen

**Daggrybreen**, på japansk kjent som *Akebono Hyôga* (**Akebonobreen**), er en isbre beliggende vest for Daggryfjellet, om lag 50 kilometer vest for Carstensfjella på Kronprins Olav Kyst i Dronning Maud Land. Breen flyter til kysten mellom Cape Hinode og Akebono Rock. Den ble kartlagt i 1962 ved hjelp av landmålinger og flyfoto tatt av en japansk ekspedisjon, som navnga den *Akebono Hyôga*. Det norske navnet på isbreen er en direkte oversettelse av det japanske navnet.

## Se også
*Liste over isbreer i Antarktis

## Kilder
*
*
 Denne artikkelen inneholder stoff fra United States Geological Survey-artikkelen «Akebonobreen» som er i offentlig eie (innhold fra Geographic Names Information System).
Abbottabad

**Abbottabad** (urdu:ایبٹ آباد) er en by i Khyber Pakhtunkhwa i Pakistan og er den tredje største by i provinsen etter Peshawar og Mardan. Folkemengden utgjorde litt over 100&nbsp;000 innbyggere ved folketellingen i 1998. Byen ligger i Orsashdalen, 150&nbsp;km nord for hovedstaden Islamabad og 200&nbsp;km øst for Peshawar, på en høyde av 1&nbsp;260&nbsp;moh. Byen har militære anlegg, og er en «garnisonby», ifølge VG.
Byen omgis på alle sider av Sarban-fjellene. 
## Historie

Abbottabad ble grunnlagt i den britiske kolonitiden. Den bærer sin grunnleggers navn major James Abbott. Han slo seg ned i distriktet i 1853, etter at han hadde annektert Punjab for Storbritannia, og ble Punjabs første britiske stattholder. 

Abbottabad ble et viktig militærdistrikt og sanatorium. Hit er det fremdeles forlagt en brigade av annen divisjon av det pakistanske armekorps. 

I 1901 hadde byen og militærdistriktet et innbyggertall på rundt  7800.

I juni 1948 åpnet det britiske Røde Kors et sykehus i Abbottabad for å ta seg av tusener av pasienter som ble brakt dit fra kampområdene i Kashmir.  

Den 8. oktober 2005 ble Abbottabad hardt rammet av det store jordskjelvet i Kashmir. Selv om det meste av Abbottabad klarte seg, ble mange gamle bygninger ødelagt eller skadet.

I mai 2011 ble Osama bin Laden oppsporet og drept i Abbottabad, etter å ha vært etterlyst av Interpol.

## Utdanning
Her er et militærakademi, tekniske institutter, regjeringsskoler, og fire medisinhøyskoler, hvorav en reservert for kvinner. Det er også åpnet et IT-universitet.

## Samferdsel

Karakoramveien, hovedveien gjennom høyfjellene mellom Pakistan og Folkerepublikken Kina, løper gjennom Abbottabad. Denne veien følger tildels en gren av den gamle Silkeveien mellom Kina og Vest-Asia.
## Annet
### Dikt om byen
Major Abbott er kjent for å ha skrevet et dikt ved navn *Abbottabad* før han vendte hjem til Storbritannia, og her beskriver han sin hengivenhet til byen og sin sorg over å måtte forlate den. 

Teksten går slik:
I remember the day when I first came here
And smelt the sweet Abbottabad air
The trees and ground covered with snow
Gave us indeed a brilliant show
To me the place seemed like a dream
And far ran a lonesome stream
The wind hissed as if welcoming us
The pine swayed creating a lot of fuss
And the tiny cuckoo sang it away
A song very melodious and gay
I adored the place from the first sight
And was happy that my coming here was right
And eight good years here passed very soon
And we leave our perhaps on a sunny noon
Oh Abbottabad we are leaving you now
To your natural beauty do I bow
Perhaps your winds sound will never reach my ear
My gift for you is a few sad tears
I bid you farewell with a heavy heart
Never from my mind will your memories thwart


## Referanser


## Eksterne lenker
*
Bygda dansar

**Bygda dansar** (BD) er et folkedansprosjekt utviklet av stiftelsen Rådet for folkemusikk og folkedans. Bygda dansar blir drevet av stiftelsens senter Norsk senter for folkemusikk og folkedans (Rff-sentret). I en tre-årig periode får en stor gruppe ungdommer i hvert fylke intensiv opplæring i deres lokale folkedans. Opplæringen løfter dem til et tilnærmet profesjonelt nivå både som individualister og ensemble.

Prosjektene blir drevet i samarbeid med Norsk Folkemusikk- og Danselag og Noregs ungdomslag. De ulike lokale prosjektene drives i samarbeid med fylkes- og regionalledd.

## Bygda dansar-prosjekt
*Fjordapuls, Sogn og Fjordane (haust 2001 til vår 2004)
*Snu nordvest, Møre og Romsdal (haust 2004 til vår 2007)
*Lea de, Oppland (haust 2007 til vår 2010)
*Danseru' Buskerud (haust 2009 til vår 2012)
*Trø te Nord-Trøndelag (haust 2010 til vår 2013)

## Kilder
*Bygda dansar til Buskerud
*Bygda dansar til Oppland 

## Eksterne lenker
* www.bygdadansar.no
Søværnets Officersskole

**Søværnets Officersskole (SOS)** er en skole i Danmark hvor alle offiserer til søværnet mottar sin grunnutdannelse. Skolen er plassert på Marinestasjon København.

Søværnets Officersskole ble grunnlagt etter inspirasjon fra Nederland og Frankrike og det var General-Admiralløjtnant Ulrik C. Gyldenløve som i januar 1701 foreslo opprettelsen av et *Søe Cadet Compagni*. 26. februar samme år ble innstillingen bifalt av 
Frederik IV.

Skolen ble opprettet på Bremerholm, rett ved Holmens kirke og 26. april 1701 ble admiral Christen Thomesen Sehested utnevnt til første sjef for *Søe Cadet Compagniet*.

## Referanser


## Eksterne lenker
*
Marius Mathisrud

**Marius Mathisrud** (født 27. april 1987 i Oslo) er en norsk tidligere ishockeyspiller som spilte for Manglerud Star, Vålerenga og Furuset Ishockey. I Furuset vant han den interne poengligaen 2008/09-sesongen. Han vant NM-Gull med Vålerenga i 2006. Han har tidligere representert Norge i U-18 VM i 2005 og Junior-VM i 2006 og 2007. Hans posisjon var forward.

Marius Mathisrud er sønn av Bjørn Mathisrud.

## Referanser


## Eksterne lenker
*
Aasta Nielsen

**Aasta Nielsen** (født 29. september 1897 i Kristiania (dagens Oslo),  død 24. oktober 1975 i Oslo) var en norsk skuespiller.

Hun debuterte i 1915 som skuespiller og har opptrådt på Det norske teatret, Casino Operetteteater, Mayol-teatret, Centralteatret, Stavanger Faste Scene.

Hun ga seg som skuespiller i 1933. 

## Filmografi
* *[[Fante-Anne]]* (1920)
* *[[Jomfru Trofast]]* (1921)
* *[[Felix]]* (1921)

## Referanser


## Eksterne lenker
*
Haukørn

**Haukørn** (latin: *Aquila fasciatus*) er en haukefugl i haukefamilien.

Den hekker i Sør-Europa, Afrika nord og sør for Sahara, og over Sørøst-Asia til Indonesia. Den blir 55-67 centimeter, er mørkebrun på oversiden og hvit under med streker. Øyer og føtter er gule.

Fuglen er rangert som «Livskraftig» på IUCNs rødliste, og regnes ikke som en direkte truet art.

## Eksterne lenker
*